Kitarajätti Gibson ilmoitti hakeutuneensa konkurssiin.

Vuonna 1902 perustetun soitinvalmistajan varoja ei likvidoida suoraan. Kyseessä on niin sanottu Chapter 11 -menettely, joka vastaa lähinnä Suomen lainsäädännön mukaista yrityssaneerausta. Yhtiö kertoo karsivansa toimintojaan ja keskittyvänsä ydinosaamiseensa ja siihen, mistä se on kuuluisin, eli musiikki-instrumenttien valmistukseen.

Jatkossa Gibson siis keskittyy muun muassa legendaarisiin kitaroihinsa kuluttajaelektroniikkaan ja muun toiminnan sijaan.

Velkojien ja osakkeenomistajien kanssa tehdyn sopimuksen ansiosta yhtiö kykenee jatkamaan toimintaansa uudelleenjärjestelyjen ja konkurssiprosessin läpi.